stanford-oval/wikipedia huggingface dataset:
אבודים בסן פרנסיסקו (המסע המופלא הביתה 2)
ביקורת > הכנסות

הסרט פתח את הקרנותיו ב-2,129 אולמות קולנוע ב-8 במרץ 1996 והרוויח $8,605,649, ובכך הגיע למקום השני ברשימת הסרטים המכניסים. הקרנותיו בקולנוע המשיכו לעוד חמשה שבועות נוספים. סך ההכנסות של הסרט הסתכמו ב-$32,772,492.
הערות שוליים

↑  "RT_score">'"`UNIQ--templatestyles-00000000-QINU`"'Homeward Bound II - Lost in San Francisco (1996) (באנגלית), נבדק ב-2020-07-14
↑  cite web|url=https://archive.nytimes.com/www.nytimes.com/library/film/homeward_bound_2.html%7Cwork=The New York Times|title=Homeward Bound 2|author=Holden, Stephen|date=March 8, 1996|accessdate=September 19, 2021
↑  Cite web|title=Home - Cinemascore|url=https://www.cinemascore.com%7Caccess-date=July 13, 2020|website=CinemaScore
↑  http://www.boxofficemojo.com/movies/?id=homewardbound2.htm Homeward Bound II: Lost in San Francisco
קארן מקנאלי

| --- | --- |

קארן מקנאלי, 2004
 לידה:  1940 ארצות הברית
 פטירה:  20 בדצמבר 2014 (בגיל 74 בערך) 
 ענף מדעי:  גאופיזיקה וסייסמולוגיה
 מקום מגורים:  קליפורניה וקוסטה ריקה
 עיסוק:  מדענית
 מקום לימודים:  אוניברסיטת קליפורניה בברקלי
 מוסדות:  אוניברסיטת קליפורניה בסנטה קרוז 
 פרסים והוקרה:  פרס ריכטמייר(אנ') לשנת 1982 מהאגודה האמריקאית למורים לפיזיקה(אנ'); מדליית האוניברסיטה(אנ') הלאומית של קוסטה ריקה(אנ') על תרומתה לתוכנית המדינה להפחתת הסיכון מרעידות אדמה.
 תרומות עיקריות
 הקמת המעבדה הסייסמולוגית ע"ש צ'ארלס ריכטר והמכון לטקטוניקה באוניברסיטת קליפורניה בסנטה קרוז ומצפה גאופיזי בקוסטה ריקה
 
קארן מקנאלי עם סטודנט ואחר כך עמית: מרינו פרוטי, מהאוניברסיטה הלאומית של קוסטה ריקה(אנ'), 1991.
קארן קוּק מקנאלי (באנגלית: Karen Cook McNally;‏ 1940 – 20 בדצמבר 2014) הייתה סייסמולוגית אמריקאית, ומומחית בסיכוני רעידות אדמה. נולדה בקלוביס(אנ'), קליפורניה.
קריירה > לימודים ומוסדות מחקר

ב-1971 סיימה את התואר הראשון באוניברסיטת קליפורניה ברקלי; ב-1973 קיבלה את התואר השני; ושלוש שנים לאחר מכן היא השלימה את הדוקטורט שלה (1976) בגיאופיזיקה באותה אוניברסיטה. את הפוסט-דוקטורט עשתה מקנאלי במכון הטכנולוגי של קליפורניה עם צ'ארלס ריכטר, יוצר סולם ריכטר. היא קיבלה משרה באוניברסיטת קליפורניה בסנטה קרוז ב-1981, כפרופסור למדעי כדור הארץ ומדעים פלנטריים. הייתה מנהלת המעבדה הסיסמולוגית על שם ריכטר באוניברסיטה, שהיא יזמה את הקמתה על שמו. המכשירים שלהם במעבדה הצליחו לקלוט הקלטות באיכות גבוהה של רעידת האדמה בלומה פריאטה ב-1989. היא הקימה את המכון לטקטוניקה וסייעה בהקמת תוכנית מחקר סיסמולוגיה באוניברסיטה.
קריירה > פערים סייסמיים וחיזוי רעידות אדמה

אחד מתחומי העניין העיקריים שלה היה חקר פערים סייסמיים כמבשרים של אזור מוּעד לפורענות של רעידת אדמה מתקרבת. פער סייסמי אחד היה באותה תקופה בחוף המערבי של מקסיקו, דרומית לואחאקה. בשנת 1977, גיאופיזיקאים מיפן ומטקסס הזהירו שהאזור הזה בשל לרעידת אדמה גדולה. מקנאלי וגאולוגים מהאוניברסיטה הלאומית של מקסיקו התקינו שם שבעה סייסמוגרפים ניידים עד 1 בנובמבר 1978. במשך שבועות הקלטות שלהם הראו הצטברות של רעידות אדמה, אבל אז, ב-29 בנובמבר, אומרת מקנאלי, "היה שקט מוחלט" במשך חלק מהיום, ואחריו התרחשה רעידת ריכטר במגניטודה של 7.8  ובמרחק 50 קילומטרים מהסייסמוגרפים שמיקמו. אלה קלטו תמונה מלאה של רעידת האדמה הגדולה הזו, שמקנאלי השוותה את ההקלטות ל"מציאת דינוזאור חי". כמעט 3 שנים מאוחר יותר, היא וקבוצתה סיכמו את מסקנתם מאותה רעידת אדמה במאמר ב-Journal of Geophysical Research.
שנה לאחר מכן, היא פרסמה דו"ח המנסה לסווג ולסנתז תוצאות של מחקרים סייסמולוגיים עדכניים עבור חיזוי רעידות אדמה, על מנת לאפשר לקוראים לבצע הערכה עצמאית של התקדמות התוכנית עד כה. המסקנה הכללית הייתה שנעשתה התקדמות משמעותית במחקר לחיזוי רעידות אדמה במהלך 5 השנים האחרונות, וצוטטו 86 הפניות שפורסמו במהלך פרק זמן זה.
שנתיים לאחר מכן, היא סיכמה את מסקנותיה לחיזוי רעידות אדמה בדרום קליפורניה בדו"ח טכני סופי עם קארן וורד מ-U.S.G.S. כקצין הטכני הממשלתי שלה
.
עבודתה בחיזוי ועזרה בהכנה של מקסיקו לרעידת האדמה ב-1985 ב-Michoacán, זיכתה אותה גם באור הזרקורים במגזין טיים.
קריירה > הסיכון הסייסמי בקוסטה ריקה

ב-1984 הקימה מקנאלי מצפה כוכבים גיאופיזי מודרני (ה- Observatorio Vulcanológico y Sismológico de Costa Rica, Universidad Nacional (OVSICORI-UNA)) ורשת סיסמוגרפית לאומית בקוסטה ריקה, ובכך היא הצליחה לשפר את תוכנית המדינה להפחתת הסיכון מרעידות אדמה. עם מימון ממשרד הסיוע לאסונות חוץ של הסוכנות האמריקאית לפיתוח בינלאומי(אנ'), McNally הצליחה להוביל צוות של מדענים מ-UCSC וקוסטה ריקה ולהקים את הרשת הסיסמוגרפית. ב-2 יולי 2004 היא זכתה במדליית האוניברסיטה(אנ') הלאומית של קוסטה ריקה(אנ') על תרומתה. עבודתה בקוסטה ריקה עודדה גם שיתופי פעולה מתמשכים בין סגל אוניברסיטת קליפורניה סנטה קרוז וחוקרים בקוסטה ריקה. עבודתה בחיזוי ותרומתה בהכנתה של קוסטה ריקה לרעידת אדמה הרסנית, זיכתה אותה גם בכתבה במגזין טיים.
היא הייתה חברה במועצת המנהלים של האגודה הסיסמולוגית של אמריקה(אנ') ושל מוסדות המחקר המשולבים לסייסמולוגיה - IRIS(אנ') וחברה במועצה להערכת חיזוי רעידות אדמה בקליפורניה(אנ'). ב-1982 היא קיבלה את פרס ריכטמייר(אנ') מהאגודה האמריקאית למורים לפיזיקה(אנ').
הערות שוליים

↑  Clarence Allen, Caltech - Division of Geological and Planetary Sciences
1 2 3 4 5  Yount Lisa, 2007, McNally Karen Cook, A to Z of Women in Science and Math, p. 200-201.
↑  Susan Hough, Richter's Scale: Measure of an Earthquake, Measure of a Man, New Jersey: Princeton University Press, 2007: p. 305
1 2 3  Tim Stephens, Karen McNally, Noted Seismologist and Earthquake Risk Expert, Dies at Age 74, UC Santa Cruz, January 09, 2015
↑  Gordon S. Stewart, Eric P. Chael, Karen C. McNally, 1981., The November 29, 1978, Oaxaca, Mexico, Earthquake: A large Simple Event, Journal of Geophysical Research 86: pp. 5053-5060
↑  McNally, Karen, C., 1982. "Variations in Seismicity as a Fundamental Tool in Earthquake Prediction". Bulletin of the Seismological Society of America  351–S366. 72 (6B): S351–S366.
↑  McNally, K., C., & Ward, K., 1984. Seismicity Studies for Earthquakes Prediction in Southern California Using Mobile Seismographic Array - Final Tecnical Report. U.S.G.S., December 31, 1984.
↑  Angier, Natalie (1985-09-30). "Anatomy of an Earthquake". TIME (באנגלית). נבדק ב-2024-11-21.
↑  Tim Stephens, UCSC Seismologist Karen McNally Receives University Medal From the National University of Costa Rica, UC Santa Cruz, July 19, 2004
↑  Natalie Angier, Anatomy of an Earthquake, TIME Magazine, September 30, 1985
↑  Richtmyer Memorial Lecture Award, 1982, AAPT - American Association of Physics Teachers
| --- | --- |
בקרת זהויות :  ISNI: 0000 0000 2708 409X  LCCN: n86827767  VIAF: 50722682   WorldCat (עם VIAF): 50722682
טפילי תטולה

חטפית ממין Cossypha caffra מאכילה גוזל טפיל של קוקייה אדומת-חזה (Cuculus solitarius).
גוזל פזאי בקר מהמין Molothrus ater מיטפל לציפור Geothlypis trichas
טפילי תטולה הם מיני בעלי חיים המשתמשים בחיות אחרות כדי לטפל בביציהם ובצאצאיהם.
התופעה נפוצה במיוחד אצל עופות המטילים את ביציהם בקינים של עופות אחרים. אצל מרבית העופות הטפילים, הגוזלים והביצים דומים לגוזלים והביצים של המינים שמועדפים עליהם כ"מאמצים" לגוזלים. העופות הטפילים הידועים ביותר הם הקוקייתיים וכמותם נוהגים גם האלמנתיים, האוביליים, מיני פזאיים שונים וברווז שחור-ראש. התנהגות נפוצה יותר היא היטפלות למקננים אחרים בתוך אותו המין. כך נוהגים מספר מיני ברווזים.
בנוסף לעופות ישנם עוד מינים טפילים - סינודונטיס הקוקייה משתמש במיני אמנוניים לטיפול בצאצאיו ובעולם החרקים ידועים סוגי הדבורים Nomada וPolistes כטפילים של דבורים אחרות.
עופות > קוקיות

הקוקייתיים היא משפחת העופות טפילי התטולה הידועים ביותר. השם באנגלית הוא "cuckoo", שם שמזכיר מאוד את השם קוקייה ונובע מאונומטופיה. אצל חלק ממיני הקוקייה הטפילים, הנקבה יכולה להטיל ביצים בתוך 10 שניות. בדומה לתרנגולות, נקבות הקוקייה מסוגלות להטיל ביצה אחת ביום, ובין 18 ל-16 ביצים בעונה.
למרות הדימוי הרווח, מרבית הקוקיות (תשעים מינים מתוך 149 מיני הקוקיה (אנ')), דווקא מקננות ומטפלות בביציהן ובגוזליהן בעצמן. רק 56 מינים מן העולם הישן ועוד שלושה מינים מן העולם החדש נטפלים לעופות אחרים.
עופות > הטלה וגידול

לכל מין עוף טפיל יש מינים שהם מעדיפים להטיל בקניהם את הביצים שלהם, ולרוב הגוזלים והביצים דומים לגוזלי וביצי המין המארח. הנקבות של המינים הטפילים מסוגלות להטלה מהירה ביותר, וזאת כדי להטיל את הביצים כאשר בעלת הקן לא שמה לב לכך. אצל חלק מעופות הטפילים הגוזלים אוכלים או דוחפים מהקן את הביצים של הגוזלים האחרים. הנקבה המארחת לרוב לא מבחינה בכך שהגוזל הוא לא הגוזל שלה, אם כי לרוב הוא מגיע בסופו של דבר לגודל גדול יותר מאמו המאמצת.
עופות > עצמאות

לאחר שהגוזל מגיע לבגרות, הוא עוזב את הקן המארח. הוא חי לבדו עד שהוא מוצא בן זוג.
דגים > דוגרי-פה

סינודונטיס הקוקייה, דג ממשפחת המוקוקיידים, הוא טפיל תטולה של מספר אמנוניים דוגרי-פה. הביצים נשמרים בפה של הדג המאכסן, ובוקעים לפני הביצים של המאכסן עצמו. דגי הטפיל שבקעו אוכלים את ביצי המאכסן בעודם בפיו.
דגים > טפילי "קן"

הקרפיון Pungtungia herzi הוא טפיל תטולה של המין Siniperca kawamebari ממשפחת הפרקות הממוזגות. הזכרים של המארח שומרים על הטריטוריה מפני טורפים עד לבקיעת הביצים, ויוצרים חלקה של קנים כעין "קן" באזור ההטלה. הנקבות (אחת או יותר לאזור) מבקרות במקום כדי להטיל ביצים. ביצי הטפיל קטנות יותר ודביקות יותר מביצי המארח. במחקר שנעשה נמצא שבכ-65% מאתרי ההטלה של המארח נמצאו ביצי טפיל.
חרקים > חומסנות

יש מינים שונים של דבורי קוקייה, כולן מטילות ביצים בתאי קינים של דבורים אחרות, אך בדרך כלל הן מסווגות כחומסנים (קלפטו-פרזיטים), ופחות כטפילי תטולה, משום שבשלבים הלא בוגרים הם כמעט לא ניזונות ישירות על ידי המארח הבוגר. במקום זאת, הם פשוט לוקחים את המזון שנאגר על ידי המארחים.
ראו גם

קוקייתיים
לקריאה נוספת

עופות טפילים - תופעות ומועדים בטבע אהוד קלפון
סלאב סיטי

| --- | --- |
ביתן שמירה שהותקן במקור כאמצעי אבטחה על ידי חיל הנחתים של ארצות הברית. כיום מצויר עליו כיתוב המקבל את הבאים ליישוב
ביתן שמירה שהותקן במקור כאמצעי אבטחה על ידי חיל הנחתים של ארצות הברית. כיום מצויר עליו כיתוב המקבל את הבאים ליישוב
 מוטו:  "המקום החופשי האחרון"
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  מחוז אימפריאל
 תאריך ייסוד:  1942
 קואורדינטות:  33°15′27″N 115°27′45″W﻿ / ﻿33.2575°N 115.4625°W﻿ / 33.2575; -115.4625 
 אתר אינטרנט (ארכיון): https://web.archive.org/web/20150616201038/http://www.slab-city.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סלאב סיטי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה סלאב סיטי(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסלאב סיטי(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטסלאב סיטי  he tabBackground:;tabBorder:#aaa;defaultTab:0;
סלאב סיטי (באנגלית: Slab City תעתיק בעברית: עיר הלוח מכונה גם: The Slabs תעתיק בעברית: הלוחות), הוא יישוב לא מאורגן, שנמצא במחוז אימפריאל במדבר סונורה, קליפורניה. שמו ניתן לו בעקבות לוחות הבטון שנשארו לאחר שפירקו את מחנה דנלפ של חיל הנחתים במהלך מלחמת העולם השנייה. סלאב סיטי ידועה בכך שהיא מושכת אנשים המעוניינים לחיות מחוץ לחברה המרכזית.
היסטוריה

לפני כניסתה של ארצות הברית למלחמת העולם השנייה, חיל הנחתים של ארצות הברית תכנן אזור אימונים עבור יחידות תותחני שטח ותותחנים נגד מטוסים באזור נגיש על ידי מטוסים הממריאים מנושאות מטוסים בקרבת סן דייגו. כדי ליצור את בסיס האימונים, הושגו 631.345 דונם. הממשלה הודיעה כי הבסיס ייקרא על שמו של הגנרל רוברט הנרי דאנלאפ מחיל הנחתים. הבסיס הושק ב-15 באוקטובר 1942. בבסיס היו בניינים פועלים, מים, דרכים ומערכת ביוב. הבסיס שימש במשך שלוש שנים במהלך המלחמה. עד 1949, פעילויות צבאיות בבסיס דאנלאפ צומצמו מאוד, אך צוות מצומצם המשיך לפעול עד שהבסיס פורק. עד 1956, כל הבניינים פורקו, אך לוחות הבטון נשארו.
האזור שהוא כיום סלאב סיטי שימש כשטח אימונים לתותחנים של הבסיס. האזור יושב לראשונה על ידי מספר ותיקי מלחמה שעבדו בבסיס חיל הנחתים, ולאחר מכן על ידי נוודים – ובהמשך על ידי בעלי קרוואנים שחיפשו מקומות קמפינג חינמיים מחוץ לפאלם ספרינגס. התושבים הנוכחיים מכנים את עצמם "סלאבים" (Slabbies), בעוד התיירים מכונים "נורמים" (Normies).
הפופולריות של סלאב סיטי עלתה לאחר שפורסמה כתבה במגזין Trailer Life ובמגזין RV בסביבות 1984. בשנת 1988 דיווח העיתון San Diego Reader כי בסביבות 1983 לא היו יותר מ-600–700 קרוואנים במקום, ותושב אחד העריך כי היו בערך 2000 נגררים כאשר התראיין במרץ, 1988.
לאונרד נייט, מראשוני המתיישבים שיצר את המיצב האומנותי הר הישועה, הופיע בסרטו של שון פן "עד קצה העולם". בהספדו של נייט נאמר כי הוא "השקיע כמעט 30 שנה בבניית ההר הצבעוני ... ההר בנוי מטיט וצבעים שנתרמו, נייט עבד על ההר כל יום, כל היום. הוא אפילו ישן בבסיס ההר בחלק האחורי של הטנדר, בלי חשמל או מים זורמים".
במאמר שפורסם במגזין Smithsonian באוקטובר 2018 תוארה הקהילה כ"גן עדן לפולשים" שהמקומיים מחשיבים את המקום להיות "אחד מהמקומות החופשיים האחרונים באמריקה." במאמר נאמר על האוכלוסייה "בבירור יש שם אנשים שלא רוצים שימצאו אותם, אז יש משהו בלהעלם, והמדבר מציע הזדמנות כזאת."
גאוגרפיה

סלאב סיטי ממוקמת על כ-640 דונם של קרקע ציבורית, ליד החוף המזרחי של ימת סלטון. היא נמצאת כ-160 קילומטר צפון מזרח לסן דייגו, 272 קילומטר דרום מזרח ללוס אנג'לס ו-80 קילומטר ממקסיקו. ממזרח לסלאב סיטי נמצאת תעלת קואצ'לה, שמגודרת, אך הגדר נחתכת לעת עתה, במיוחד בסלאב סיטי, לפי מחוז המים של עמק קואצ'לה.
גאוגרפיה > אקלים

באזור יש כמות גדולה של שמש לאורך כל השנה, הודות ליציבות ירידת האוויר ולחץ גבוה. לפי שיטת קפן לסיווג אקלים, סלאב סיטי בעלת אקלים צחיח חם (BWh).
דמוגרפיה

הוושינגטון פוסט דיווח בשנת 2020 כי האוכלוסייה היא עונתית, ויכולה להגיע עד כ-4,000 תושבים במהלך החורף, לפי הערכות מסוימות, ויכולה לרדת עד לכ-150 תושבים בקיץ. משנות ה-50 של המאה ה-20, משכה סלאב סיטי עלייה מגוון של אנשים, ביניהם אנרכיסטים, אמנים, תמהוניים, מנודים, פנסיונרים, ועניים. מאמר משנת 1990 שפורסם שיקגו טריביון על ידי עיתונאי ששהה בסלאב סיטי במשך שבוע העריך שתושבי החורף (באותה תקופה) היו בעיקר אזרחים ותיקים מעל גיל 60. זו "תחנה פופולרית בחורף לארעיים." סלאב סיטי משמשת בעלי קרוואנים, מטיילים, ופולשים מרחבי אמריקה הצפונית, לרבות קנדה.
כלכלה

העיתונאי פרד דיקי מהעיתון "San Diego Union-Tribune" כתב ב-2012, כי מקור ההכנסה העיקרי בין תושבי הקבע במקום הוא "ככל הנראה" צ'קים מתוכנית סיוע ממשלתית (SSI). בשנת 2020, האתר "Ranker" ציין כי ההכנסה של סלאב סיטי באה בעיקר מתיירים ומתרומות. בשנת 1995, כמעט כל תושבי סלאב סיטי גבו קצבאות נכות, ביטוח לאומי, או אבטלה. מקור הכנסה יציב נוסף באותה העת היה למכור סחורה ממוחזרת למבקרים.
תושבים רבים משתמשים בגנרטורים או לוחות סולרים כדי לייצר חשמל. מים נקיים מופקים ממכל מים בכנסייה המקומית. גוף האוכלוסייה הקרוב ביותר עם אכיפת חוק נאותה נמצא במרחק של כ-6 מטרים דרום מערב לסלאב סיטי, בנילאנד, לשם הלכו תושבים בדרך כלל בשביל קניות בסיסיות נכון ל-1990. תושבים עדיין ערכו קניות בנילאנד 30 שנה מאוחר יותר ב-2020.
אומנות ותרבות > תיירות

בסלאב סיטי יש ספרייה שנותנת להשאיל ספרים בחינם, מועדון לילה פתוח הנקרא "הראנג" (The Range; בעברית: הטווח).
ביישוב נמצא גם בית קפה עם גישה לאינטרנט, אכסניה, וסקייטפארק הבנוי בתוך השאריות של בריכת השחייה שהייתה בבסיס הצבאי.
בזמן הסגר ב-2020, רוב אטרקציות התיירות, כולל הר הישועה, הספרייה, והראנג' נסגרו.
אומנות ותרבות > הר הישועה

ממוקם מזרחית לכביש 111 של מדינת קליפורניה, הכניסה לסלאב סיטי מזוהה על ידי הר הישועה הצבעוני, גבעה בגובה של כ-3 קומות שמכוסה כולה בצבע לטקס, בטון וטיט, ומהודרת בציטוטים מהברית החדשה ומהתנ"ך. הפרויקט נבנה במשך שני עשורים על ידי תושב סלאב סיטי בשם לאונרד נייט. העבודה היא 15 מטרים של יצירת אמנות עממית דתית, "מרכז לא רשמי עבור הקהילה והזהות היצירתית האנרכית של האזור", על פי דיווח משנת 2020.
בשנת 2002, זכה הר הישועה לתואר אוצר אמנות עממית לאומית של הקונגרס.
הר הישועה הנוכחי הוא השני להיבנות; נייט התחיל לבנות את הר הישועה הראשון ב-1984, והשתמש בטכניקות בנייה מאוד לא יציבות שגרמו להר להתמוטט ב-1989. נייט לא ויתר, הוא בנה את המבנה עם חומרים והנדסה טובים יותר, כולל ערבוב של טיט וקש.
לפני מותו ב-10 בפברואר 2014, נייט חי בבית אבות. הוא זכה לבקר בהר הישועה בפעם האחרונה במאי 2013. הביקור תועד על ידי "KPBS (TV)".
אומנות ותרבות > מזרח ישו

מזרח ישו הוא מיצב אמנות ניסיוני ומאוכלס הממוקם באזור סלאב סיטי. אין כל קונוטציה דתית בשם "מזרח ישו" – זהו ביטוי המתאר מקום מרוחק ונידח מעבר לקצה היכולת של השירותים הניתנים. המתקן פועל ללא תשתיות עירוניות.
בתחילת 2007, צ'ארלי רוסל עזב את עבודתו בתום הטכנולוגיה, ארז את כל חפציו לתוך מכולה, ושלח את המכולה לשדה מלא בזבל, שם הוא החל להקיף את שני רכביו עם פסלים. רוסל, לעיתים מכונה כצ'ארלי המכולה, שינה את שם המקום למזרח ישו. הוא מת ב-2011. קרן צ'אסטרוס, ארגון ללא מטרות רווח שנוסד לאחר מותו, מנחה מאז את הארכיונאות וההתרחבות של מזרח ישו.
מזרח ישו מציג מגוון אמנות ניסיונית, כגון אירועים חיים, מיצגי אומנות, מוזיקה, צילום, ובעיקר פסלים. עבודות חדשות מתווספות ללא הרף ונהרסות במהירות באקלים המדברי, למרות מאמצים של מטפלים לטפח ולשמור על המקום. המיצגים במזרח ישו משתנים כל הזמן, בניגוד לגלריות מסורתיות; זאת הודות למזג האוויר הקיצוני ואלפי האמנים שתורמים למקום בהוספת יצירות חדשות. ב-2014, הצוות המתגורר במקום ביצע עשרות סיורים בחינם, והביא אמנים אורחים ואורחי לילה.
אומנות ותרבות > הראנג'

הראנג' הוא מועדון לילה פתוח עם במה, אורות, מגברים ורמקולים, עם כיסאות ישנים וכורסאות קרועות לאורחים. כל ערב שבת, המקומיים והמבקרים נפגשים למופע כישרונות שמציג מוזיקאים תושבי המקום ואחרים שרוצים לעלות על הבמה ולהופיע. המקום מנוהל על ידי תושב ותיק, ויליאם אמון, הידוע כ"ביל הבנאי". אשתו של אמון, רובין אמון, אספה שמלות מנשף סיום תיכון ישנות עבור אנשים; השמלות הללו משמשות כאשר הקהילה עורכת נשף סיום תיכון, כי רבים מהתושבים לא הצליחו אי פעם להשתתף בנשף כזה.
ממשל

דרכי העפר מסודרות על ידי מחוז אימפריאל ומפוקחות באופן קבוע על ידי משרד השריף של מחוז אימפריאל, כמו גם על ידי סוכני משמר הגבול האמריקאי המחפשים מהגרים לא חוקיים; סלאב סיטי נמצאת כ-80 ק"מ ממקסיקו. שירותי כיבוי אש לסלאב סיטי מסופקים על ידי מחלקת כיבוי אש של נילאנד. אוטובוסי בתי ספר מגיעים מקהילות סמוכות לאסוף את הילדים המעטים שגרים שם.
קהילה

סלאב סיטי מחולקת לקומץ של שכונות עם מאפיינים שונים. נכון ל-2020, הקהילה מחולקת בעיקר לשתי שכונות: מזרח ישו וסלאב סיטי. אלפי בעלי קרוואנים ומחנאים, ברובם פנסיונרים, משתמשים באזור בעיקר בחודשי החורף. "ציפורי החורף" נשארים רק בזמן חורף לפני שהם עוזבים לצפון בעונת האביב, על מנת להגיע לאזורים קרים יותר. על אף הטמפרטורות הגבוהות, יש כ-150 תושבי קבע בסלאב סיטי. חלק מהתושבים הקבועים מתפרנסים מקצבאות ממשלתיות והגיעו לסלאב סיטי בגלל עוני או איבוד עבודתם. אחרים, הגיעו לסלאב סיטי על מנת להתנדב, ללמוד איך לחיות מחוץ לחברה המרכזית, או פשוט להיות מבודדים. "ביל הבנאי" תיאר "סוג של הפרדה" בין התושבים הוותיקים, שבצעו החלפת סחורות ושירותים, ובין תושבים צעירים, שלפעמים "לא מצוידים היטב" לעצמאות, או פונים לגנבה ושימוש בסמים.
נכון לדיווח מינואר 2020, סלאב סיטי מורכבת "מיותר מעשר שכונות ... מחנות קטנים של אנשים עם החוקים והתרבות המשונים שלהם." השירותים כוללים את הראנג', ספרייה, יחידות קרוואן להשכרה, בית קפה עם חיבור לאינטרנט, ומוסדות שמוכרים מזון; אם זאת רוב הקניות נעשות בעיירה נילאנד. תושבת אחת מפעילה קבוצת תמיכה שבועית לנשים בקהילה.
במהלך מגפת הקורונה, תושבים הושפעו קשות מאובדן הכנסות התיירות, שהן גם סיפקו להם אוכל ומים. ריחוק חברתי היה גם קושי, שכן רבים מהדיירים עובדים באופן צמוד כדי לסחור ולשמור על השירותים. המגפה גם הייתה מסובכת עבור התושבים הוותיקים, שכן אין בסלאב סיטי שירותי בריאות (בית החולים הקרוב ביותר הוא במרחק של 40 דקות נסיעה, בבראולי), יש מחסור בביטוח, מחסור במים זורמים ותבאורה, ואמונות אנטי-ממשלתיות או קונספירטיביות של התושבים.
קהילה > פשיעה

הקריסטל מת' נפוץ למדי ומשפיע על רוב הפשעים בסלאב סיטי. ב-2015, דיווח "הניו יורק טיימס" כי הגורם הקבוע להגעת המשטרה לסלאב סיטי הוא סכסוכים על גבולות מחנה, לעיתים גניבה, ושימוש בקריסטל מת' שהוא בעיה מתמשכת. בדצמבר 2019, במהלך מבצע "Valley Grinch" שנמשך יומיים במטרה למצוא פושעים באזור עמק אימפריאל, נתפסו ארבעה פושעים שהתחבאו בסלאב סיטי. המקומיים גם חתכו את הגדר כדי להשתמש באופן לא חוקי בתעלת קואצ'לה כאתר שחייה.
הר הישועה הממוקם ביישוב
הראנג'
הר הישועה - "אלוהים הוא אהבה"
קיר בקבוקים במזרח ישושער הכניסה לגן הפסלים של מזרח ישו
מתחם מגורים במזרח ישו
Paloma Blanca

| --- | --- |
 סינגל בביצוע ג'ורג' בייקר סלקשן
 מתוך האלבום Paloma Blanca
 יצא לאור:  1975
 סוגה:  פופ
 שפה:  אנגלית
 אורך:  3:27
 חברת תקליטים:  וורנר רקורדס
 כתיבה:  ג'ורג' בייקר
 לחן:  ג'ורג' בייקר
 הפקה:  ג'ורג' בייקר
 
"Paloma Blanca" (בעברית: "יונה לבנה") הוא שיר שנכתב על ידי המוזיקאי ההולנדי ג'ורג' בייקר (אנ') (נולד בשם יוהנס בוונס). השיר הוקלט ויצא לאור לראשונה על ידי להקתו, "ג'ורג' בייקר סלקשן" באלבומה החמישי, בשנת 1975. באותה שנה, ביצע הזמר הבריטי ג'ונתן קינג גרסת כיסוי בשם "Una Paloma Blanca" שהגיעה למקום החמישי בבריטניה.

השיר היה להיט ברחבי אירופה, הגיע למקום הראשון באוסטריה, פינלנד, פלנדריה, גרמניה, הולנד, שוודיה ושווייץ.


בארצות הברית, השיר הפך ללהיט מספר 1 במצעד הסינגלים של בילבורד Easy Listening Singles ב-14 בפברואר 1976, הגיע למקום ה-26 במצעד בילבורד הוט 100, ולמקום ה-33 במצעד סינגלי הקאנטרי החמים של בילבורד.

בקנדה ובבריטניה הגיע השיר של "ג'ורג' בייקר סלקשן" למקום ה-10, ובאוסטרליה למקום השני. השיר מכר מעל שני מיליון עותקים ברחבי העולם.
גרסאות כיסוי

בעקבות הצלחת השיר, נעשו לו גרסאות בשפות רבות, ביניהן: אפריקאנס, הולנדית, גרמנית, שוודית, פינית, דנית, נורווגית, הונגרית, בולגרית, ספרדית, פורטוגזית, צ'כית, סלובקית, טורקית ועוד.
הזמרת הישראלית עליזה עזיקרי ביצעה גרסה בספרדית של השיר בתחילת שנות ה-70.
הערות שוליים

↑  George Baker Selection, ויקיפדיה האנגלית
↑  Una Paloma Blanca, Official Charts, ‏6 בספטמבר 1975
↑  Paloma Blanca - George Baker Selection, Billboard. Vol. 87, no. 43, ‏25 באוקטובר 1975
↑  Paloma Blanca, Second Hand Songs
↑  עליזה עזיקרי - Una Paloma Blanca, באתר יוטיוב, ‏8.5.2014
| --- | --- |
בקרת זהויות :  MusicBrainz work: 87170d04-8e9e-398d-ba35-f2a86398c433
אמנות אסיה

פרק זה טעון עריכה. אנא תרמו לוויקיפדיה .  הסיבה היא: הפתיח טעון עריכה.
אמנות אסיה- ההיסטוריה של האמנות האסיאתית כוללת מגוון עצום של אומנויות מתרבויות, אזורים ודתות שונות ברחבי יבשת אסיה. האזורים כוללים את: מזרח אסיה - סין, יפן, קוריאה דרום אסיה - תת-היבשת ההודית, מרכז אסיה--עמים טורקיים, דרום-מזרח אסיה-קמבודיה, אינדונזיה, לאוס, תאילנד ועוד ודרום-מערב אסיה-המזרח הקרוב ומסופוטמיה.
האמנות הפלאוליתית העליונה בצפון מזרח אסיה

אמנות זו כוללת את:
האמנות הפליאוליתית העליונה (אנ') שהיא מייצגת את הצורה העתיקה ביותר של האמנות פרהיסטורית.
תרבות יאנה (אנ') תרבות מוקדמת של צפון סיביר.
תרבות מלטה-בירייט (אנ') תרבות מצפון מערב לימת באיקל בדרום סיביר שבה התגלו פסלי ונוס של מלטה. בסך הכל התגלו 29 פסלוני ונוס במגוון של צורות וסגנונות.
תרבות אפונטובה גורה (אנ') קומפלקס סיבירי פליאוליטי.
אמנות מזרח אסיה

אמנות סיניתכוללת את הציור סיני, פיסול סיני (אנ'), קרמיקה סינית, קליגרפיה סינית ואמנות סינית מודרנית. האמנות הסינית עברה שינויים רבים לאורך ההיסטוריה העתיקה שלה. אמנות זו מחולקת לתקופות לפי השושלות ששלטו בסין. פילוסופים דגולים, מורים, דמויות דתיות ומנהיגים פוליטיים השפיעו עליה ומיתגו אותה כל פעם מחדש. אמנות זו כוללת את האמנויות היפות, אמנות חזותית, אמנות עממית ומיצגים סיניים עממיים.
מנדלת חול בודהיסטית טיבטיתאמנות טיבטית היא קודם כל אמנות קדושה - הבודהיזם הטיבטי. מנדלת חול טיבטית שהנזירים יוצרים, היא מסורת טיבטית נפוצה המסמלת את הטבע החולף. התפיסה הבודהיסטית דוגלת שכל הדברים החומריים הם בר חלוף. מנדלה זו לאחר שעוצבה ובסיום הטקסים הנילווים לה נהרסת. ההיסטוריונים גילו שלציור הסיני הייתה השפעה עמוקה על הציור הטיבטי.
הגל הגדול בסמוך לקאנאגאווה, הדפס צבעוני מהמאה ה-18 מתקופת אדו של הצייר Katsushika Hokusa-קצושיקה הוקוסאיאמנות יפנית - אמנות זו כוללת קרמיקה, פיסול, ציור בדיו וקליגרפיה על משי ונייר, הדפס עץ, אוקיו-אה - תמונות העולם הצף, אוריגמי, בונסאי, מאנגה ואנימה (הנפשה) ועוד. למרות שיפן נחשפה מעת לעת לרעיונות חדשים רוב הזמן היה לה מגע מינימלי עם העולם החיצון. האמנויות הקדומות שלה סבבו סביב הבודהיזם. בהמשך סביב המאה ה-9 כשהחלה להתרחק מהשפעת סין האומנויות החילוניות החלו להיות יותר ויותר פופולריות. מקורות הציור היפני מגיעים עד התקופה הפלאוליתית ביפן. הפיסול היפני העתיק נגזר מעבודת אלילים בודהיסטיים וטקסים של השינטו.
"מבט כללי על הר" בסביבות 1734 קוריאהאמנות קוריאנית - בגלל מיקומה הגאוגרפי בין סין ליפן נתפסה קוריאה כצינור של העברת ידע מסין ליפן. אולם חוקרים מאוחרים מכירים בחשיבותה של האמנות והתרבות הקוריאנית על התפתחות קוריאה כולה. שורשי הציור הקוריאני העצמאי מתוארך למאה ה-2 לספירה. הייתה הפרדה בין יצירות מונוכרומטיות של עבודות מכחול שחורות על נייר תות או נייר משי לבין יצירות צבעוניות של אמנות עממית, אומנויות פולחניות, ציורי קברים ואמנות של פסטיבלים ותהלוכות. כלי חרס קוריאניים מתוארכים משנת 6000 לפני הספירה.